27/12/2013 | Administración LocalMunicipal
Oleiros
Persoal
Convocatoria para a provisión, por persoal laboral fixo, dunha praza de programador cultural

Por resolución número 5421/2013, do 18 de decembro, aprobouse a convocatoria e bases específicas para a cobertura por persoal laboral fixo e polo sistema selectivo de concurso-oposición, dunha praza de programador cultural (con nivel de titulación de Bacharelato, FP 2º grao ou equivalente). O prazo de presentación de solicitudes (20 días naturais) comezará ao día seguinte da publicación do anuncio desta convocatoria no Boletín Oficial do Estado. Esta convocatoria específica constitúe o desenvolvemento das bases da convocatoria unitaria (cuxo texto íntegro publicouse no BOP da Coruña nº 72, do 20/04/2010 e a súa modificación no BOP da Coruña nº 113, do 17/06/2010) para a provisión de prazas vacantes convocadas por esta Corporación para o ano 2010 e seguintes. Concurso – Oposición libre Unha praza de programador cultural, persoal laboral fixo. Percibirá as retribucións correspondentes ao subgrupo C1, segundo a clasificación funcionarial en vigor, que se aplica por analoxía, e demais retribucións complementarias consonte os acordos adoptados pola Corporación para o efecto e concretados na relación orzamentaria. As persoas aspirantes precisan estar en posesión de Bacharelato, FP segundo grao ou equivalente, ou en condición de obtelo na data de remate do prazo de admisión de instancias. As taxas que hai que pagar por dereitos serán as establecidas de acordo coa ordenanza fiscal reguladora. Fíxanse na actualidade en 12,33 €. Non terá carácter eliminatorio e avaliarase: a) A experiencia profesional ata un máximo de 6 puntos: Por cada ano completo de servizos prestados en calquera das administracións públicas ou en empresas privadas en postos de traballo con funcións análogas ao posto convocado: 1 punto. b) A formación (cursos, seminarios, congresos, xornadas) ata un máximo de 2 puntos: Por cada acreditación de cursos realizados, sempre que se atopen relacionados coas funcións propias a desenvolver: De 0 a 10 horas de duración: 0,10 puntos De 11 a 20 horas de duración: 0,20 puntos De 21 a 40 horas de duración: 0,40 puntos De 41 a 100 horas de duración: 0,80 puntos De duración superior a 100 horas: 1 punto Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: - Os servizos prestados na Administración Pública, mediante certificación expedida pola autoridade ou funcionario competente, que reflicta os labores realizados. - Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, os contratos de traballo debidamente rexistrados polo Servizo Público de Emprego. - Non se computarán os servizos inferiores ao ano. Deduciranse proporcionalmente aqueles servizos prestados a tempo parcial. - Os diplomas ou documentos que acrediten a realización dos cursos deberán expresar a duración en horas ou xornadas completas e expresar con suficiente claridade o seu contido básico para ser avaliados. Só se valorarán os méritos que o tribunal considere suficientemente acreditados que, en todo caso, deberán ser xustificados mediante documentos orixinais ou fotocopias compulsadas dentro do prazo de presentación de instancias. A puntuación máxima da fase de concurso non poderá exceder de 8 puntos. A puntuación obtida nesta fase publicarase no taboleiro de anuncios do Concello e, aínda sen carácter preceptivo, na páxina web municipal. En ningún caso se poderá aplicar coa finalidade de superar os exercicios da fase de oposición. De carácter obrigatorio e eliminatorio, consistirá no desenvolvemento de 2 temas a elexir de entre os 3 que serán propostos ao chou polo tribunal, de entre os que figuran no programa anexo ás presentes bases. O tempo máximo para a realización deste exercicio será de noventa minutos. Avaliarase cun máximo de dez puntos, debéndose aprobar cada un dos temas desenvolvidos para superalo e obter un mínimo de 5 puntos. De carácter obrigatorio e eliminatorio. Consistirá na realización dunha proba práctica sobre as funcións e traballos a desenvolver no posto de traballo, tendo en conta o temario que figura no anexo ás presentes bases. Avaliarase cun máximo de dez puntos, debéndose obter un mínimo de 5 para superalo. Obrigatorio e eliminatorio para aqueles aspirantes que non acreditasen estar en posesión –dentro do prazo de presentación de instancias- do título acreditativo Celga-4 ou equivalente, expedido polo organismo oficial para o efecto. Consistirá na tradución dun texto facilitado polo tribunal do castelán ao galego nun tempo máximo de trinta minutos. Avaliarase como Apto ou Non apto. De carácter obrigatorio e non eliminatorio. Consistente en realizar unha entrevista persoal que versará sobre as tarefas a desenvolver no posto de traballo e a súa relación coa experiencia profesional da persoa aspirante para tal fin. Avaliarase cun máximo de 2 puntos. A cualificación definitiva do concurso - oposición será o resultado da suma das puntuacións outorgadas polo tribunal en cada un dos exercicios que compoñen a fase de oposición e a puntuación resultante da fase de concurso. No caso de producirse empate nas puntuacións obtidas por varias persoas aspirantes, decidirá a puntuación obtida na fase de oposición. En caso de que persista o empate decidirase por sorteo. Na resolución do concurso- oposición o tribunal rexerase polo establecido nesta convocatoria específica. De tal xeito, despois de rematar as probas o tribunal proporá a contratación como persoal laboral fixo á persoa aspirante que, na suma total de puntuacións asignadas no concurso e na oposición obtivesen a maior puntuación, non podendo declarar que superaron as probas un número maior de persoas aspirantes á da praza convocada. Contra a resolución que aproba estas bases, que esgota a vía administrativa, poderán os interesados interpoñer recurso potestativo de reposición ante o alcalde ou órgano delegado no prazo dun mes contado a partir do día seguinte ao da publicación deste anuncio no Boletín Oficial da Provincia da Coruña, de conformidade co establecido na Lei 30/1992 do 26 de novembro de réxime xurídico das administracións públicas e procedemento administrativo común, segundo a redacción dada pola Lei 4/1999 do 13 de xaneiro, ou recurso contencioso-administrativo ante o Xulgado Contencioso-Administrativo da Coruña, no prazo de dous meses desde o citado día. Tema 1.–A Constitución Española de 1978. Principios xerais, características, estrutura e contido. Tema.2 –O Estatuto de Autonomía de Galicia. A Xunta de Galicia. Tema.3–O acto administrativo: concepto e clases. Elementos. Requisitos: a motivación e forma. Tema 4- A eficacia dos actos administrativos. Executividade. A notificación dos actos. Nulidade e anulabilidade do acto administrativo. Tema.5–O procedemento administrativo. Principios xerais e fases. Finalización do procedemento administrativo. Obrigación da Administración de resolver. O réxime do silencio administrativo. Tema 6–A revisión dos actos administrativos. Os recursos administrativos: principios xerais. Clases de recursos. Tema 7- O réxime local español. Principios constitucionais e regulación xurídica. O municipio: concepto e elementos: pleno, xunta de goberno local, alcalde, concelleiros. O termo municipal e as súas alteracións. A poboación municipal. Tema 8–Organización municipal. Principios fundamentais. Órganos necesarios e órganos complementarios: atribucións. Competencias do municipio. Tema 9–A función pública local e a súa organización. Clases de funcionarios. O persoal laboral. Os dereitos e deberes dos empregados públicos locais. Tema 10–A potestade regulamentaria nas entidades locais. Ordenanzas e regulamentos. Concepto e clases. Procedemento de elaboración e aprobación. Os bandos. Tema 11.–Concepto de cultura. Definición e dimensións. Cultura e territorio. Modelos de política cultural: características. Política cultural municipal: orixe, evolución e tipoloxía. Tema 12- A acción cultural municipal. Contexto. Liñas estratéxicas. Tema 13–Os axentes culturais: concepto, clasificación e funcións. O xestor cultural. Tema 14–As institucións/organizacións culturais. Patrocinio e mecenazgo. Tema 15- As festas e as tradicións como elementos culturais. Tema 16- Marketing e difusión cultural. Plan de comunicación. Tema 17- As exposicións artísticas: deseño, montaxe e difusión. Tema 18- Ocio e tempo libre. O xogo como instrumento de socialización. As Actividades ao aire libre. Xeneralidades. Concepto e obxectivos. Tema 19- A Axenda 21 da Cultura. Declaración universal da UNESCO sobre a diversidade cultural. Tema 20- Modelos de intervención sociocultural: Xestión cultural e animación sociocultural: concepto, obxectivos e planificación. Orixe e evolución. Principios e métodos. Tema 21- A ASC na acción municipal. Principios e métodos. Técnicas de animación no campo do ocio e do tempo libre. Tema 22- Proceso de planificación. Niveis de concreción: plan, programa e proxecto, e fases. Elaboración de programas: modelos, tipos e elementos. O proxecto como eixo da intervención: fases e características, deseño e avaliación de proxectos culturais. Tema 23–Elaboración dun proxecto cultural. Financiamento e control económico de proxectos culturais. Aspectos xurídicos e legais da xestión de proxectos. Tema 24- Avaliación de proxectos culturais: fases, axentes, técnicas e instrumentos. Difusión dun proxecto cultural. Tema 25–Concepto da industria cultural. A produción, a distribución e o consumo da mensaxe publicitaria na industria cultural. Tema 26–Sociedade Xeral de Autores de España. A regulación dos dereitos de autor e a propiedade intelectual. Tema 27–O patrimonio cultural: marco legal, concepto e niveis de protección. Tema 28–Tecnoloxías aplicadas á difusión do patrimonio cultural. Oportunidades que ofrecen na maximización da difusión cultural. Tema 29–Turismo e cultura. Espazos e estratexias de encontro. Tema 30–Marco competencial das administracións públicas en materia de cultura. Tema 31–As administracións públicas e a xestión cultural en Galicia. Tema 32–Modelos básicos de intervención dos poderes públicos en materia de cultura. Tema 33–Estrutura e funcionamento dos servizos municipais de cultura. Modelos. Tema 34–A planificación estratéxica aplicada á xestión cultural. A planificación como ferramenta de definición de políticas culturais locais. Os planes de equipamentos culturais locais. Estrutura e obxectivos. Tema 35–A cultura como un motor da planificación urbanística e territorial. Formas de xestión dos servizos culturais públicos. Externalización de servizos culturais públicos. Tema 36–Políticas locais de fomento e estratexias de soporte das artes escénicas, a música, artes visuais plásticas. Xestión e programación de espazos escénicos. Xestión e programación de espazos para a música en vivo. Xestión e programación de espazos para as artes. Tema 37–Os centros culturais de proximidade. Orixe, evolución e tipoloxía. Os museos e a súa dimensión social. Tema 38–A participación cidadá e o movemento asociativo: marco legal. Antecedentes e tipoloxía. Creación e xestión dunha asociación. Réxime xurídico das asociacións. Axudas e subvencións ás entidades locais. Tema 39- Lei 38/2003 Xeral de subvencións. Tema 40–A xestión das entidades sen fin de lucro: constitucións e funcionamento. Oleiros, 18 de decembro de 2013 A segunda tenente de alcalde delegada de Persoal Ana Pamela Aizbitarte Koziol